**ТӨРИЙН АЛБАНЫ ЗӨВЛӨЛИЙН ЗӨВЛӨМЖ**

Төрийн албаны зөвлөлийн 2015 оны 03 дугаар сарын 03-ны өдрийн ээлжит хуралдаанаар салбар зөвлөлүүдийн 2015 оны үйл ажиллагааны тайланд хийсэн үнэлгээний дүнг хэлэлцээд Салбар зөвлөлүүдэд чиг үүргийн хүрээнд хэрэгжүүлэх ажлыг эрчимжүүлэх зорилгоор зөвлөмж хүргүүлж байна. Үүнд:

1. Салбар зөвлөлийн нийтлэг болон тусгай чиг үүргүүдийг хэрэгжүүлэх үйл ажиллагааг тухайн оны төлөвлөгөөнд бүрэн тусган хэрэгжилтийг улирал тутам тооцох;
2. Салбар зөвлөлийн тухайн жилийн үйл ажиллагааны хагас, бүтэн жилийн тайлан, Ёс зүйн зөрчлийн болон өргөдөл, гомдол, маргааны мэдээг "Төрийн албаны зөвлөлийн салбар зөвлөлийн ажиллах журам"-ын 2.1.10, 5.1-д заасан хугацаанд ирүүлэх,
3. Төрийн албаны зөвлөлийн салбар зөвлөлийн хуралдаанаас гарсан шийдвэрийн хэрэгжилтийн биелэлтийг тооцож, хагас бүтэн жилийн тайлангийн хамт ирүүлэх;
4. Төрийн албаны зөвлөлөөс хүргүүлж буй зөвлөмж, хугацаатай албан бичгийн хариуг заасан хугацаанд ирүүлж байх;
5. Төрийн жинхэнэ албаны сул ажлын байрыг Төрийн албаны тухай хуулийн 17 дугаар зүйлд заасны дагуу нөхөх ажлыг тухай бүр шуурхай зохион байгуулж мэдээ тайланг журамд заасан хугацаанд ирүүлэх;
6. Төрийн жинхэнэ албан тушаалд анх орох иргэний болон төрийн жинхэнэ албан хаагчийн нөөцөөс төрийн жинхэнэ албаны сул орон тоог нөхөх тохиолдолд Төрийн албаны зөвлөлийн 2009 оны 99 дүгээр тогтоолоор баталсан "Төрийн жинхэнэ албан тушаалд анх орох иргэний нөөцийг бүрдүүлэх журам"-ын "Тав"-ын 5.1; 5.2; 5.3 дахь заалтуудыг чанд мөрдөж ажиллах;
7. Төрийн албаны тухай хуулийн 23 дугаар зүйлийн 23.3, 23.4-дэх хэсэгт заасны дагуу төрийн албанаас түр чөлөөлөгдсөн, төрийн жинхэнэ албан хаагчдын нөөцийн судалгааг "Төрийн жинхэнэ албан тушаалд анх орох иргэний нөөцийг бүрдүүлэх журам"-д заасны дагуу жил бүрийн 12 дугаар сарын 20-ны дотор Төрийн албаны зөвлөлд ирүүлж байх;
8. "Төрийн албаны зөвлөлийн салбар зөвлөлийн ажиллах журам"-ын 2.2.3, 5.2-т заасны дагуу Салбар зөвлөлийн үйл ажиллагааны ил тод, нээлттэй байдлыг хангах үүднээс Салбар зөвлөлийн тухайн жилийн үйл ажиллагааны төлөвлөгөө, төрийн жинхэнэ албан хаагчийн болон төрийн албанд анх орох иргэний нөөцийн жагсаалт, хуралдааны төлөвлөгөө, хэлэлцсэн асуудал, гарсан шийдвэр, удирдах ажилтны болон мэргэшлийн шалгалтын дүн мэдээ, хууль тогтоомж, стандартын хэрэгжилтийг хангах талаар нутгийн захиргааны болон харьяа төрийн байгууллагуудад өгсөн арга зүйн зөвлөмж, хяналт шинжилгээ, үнэлгээний дүн зэргийг салбар зөвлөлийн цахим хуудаст байршуулж, тогтмол шинэчлэх;
9. "Төрийн албаны зөвлөлийн салбар зөвлөлийн ажиллах журам"-ын “5.2-т Салбар зөвлөл нь үйл ажиллагаагаа олон нийтэд (цахим хуудсанд) жилд 2-оос доошгүй удаа тайлагнаж, иргэд, төрийн албан хаагчдаас өгсөн үнэлгээ, санал, шүүмжлэлийн мөрөөр тодорхой арга хэмжээ авч, үр дүнг хариу мэдээлнэ. Энэхүү үнэлгээг Салбар зөвлөлийн үйл ажиллагааны хагас, бүтэн жилийн тайлантай хамт Төрийн албаны зөвлөлд ирүүлж байна” 6.2-т “Салбар зөвлөлийн үйл ажиллагааны үр дүнг үнэлж дүгнэхдээ олон нийтийн үнэлгээг харгалзана” гэсэн заалтуудын хэрэгжилт хангалтгүй байгаа тул энэхүү заалтуудыг хэрэгжүүлэх ажлыг 2016 оны жилийн төлөвлөгөөнд тусгаж, хөндлөнгийн байгууллагаар үнэлүүлэх болон төрийн албан хаагчдын дунд санал асуулга явуулах, байгууллагын цахим хуудаст олон нийт /иргэд, албан хаагчид/-ийн санал хүлээн авах цонх нээх зэрэг ажлыг зохион байгуулж, түүний мөрөөр тодорхой ажил хийж, тайлагнах /*2016 оны үйл ажиллагааг үнэлэхдээ энэхүү заалтуудыг онцгойлон авч үзнэ*/;
10. "Төрийн албаны зөвлөлийн салбар зөвлөлийн ажиллах журам"-ын 2.2.3-т “Төрийн албаны зөвлөлийн "Цахим хуудас"-аар Салбар зөвлөлийн үйл ажиллагаа, үйлчилгээг олон нийтэд ил тод, нээлттэй хүргэн сурталчлах, холбогдох мэдээллийг түүнд байршуулах ажлыг зохион байгуулах” гэсэн заалтын хэрэгжүүлэх талаар тодорхой төлөвлөгөөтэй ажиллах ;
11. Төрийн албаны тухай хуулийн 33 дугаар зүйлийн 33.6.1, 33.6.2 дахь заалтын хэрэгжилт хангалттай бус байгаад анхаарч, төрийн албан хаагчдын сургалт, нийгмийн баталгааны хэрэгцээг оновчтой тодорхойлсны үндсэн дээр “Төрийн албан хаагчийн сургалт” болон “төрийн албан хаагчийн ажиллах нөхцөл, нийгмийн баталгаа”-ны хөтөлбөрийг боловсруулж батлуулах, түүнийг хэрэгжүүлэх ажлын төлөвлөгөө гаргаж, хөтөлбөрийн явц үр дүнг жил бүр тооцох, тайлагнах талаар нутгийн захиргааны болон харьяа төрийн байгууллагуудад арга зүйн зөвлөгөө өгөх;
12. Төрийн жинхэнэ албан хаагчдаас ирүүлсэн өргөдөл гомдлыг Улсын Их Хурлын 2003 оны 14 дүгээр тогтоолоор баталсан “Төрийн байгууллага болон төрийн жинхэнэ албан хаагч, уг албан тушаалд нэр дэвшигчийн хооронд төрийн албатай холбогдсон асуудлаар гарсан маргааныг хүлээн авч, хянан шийдвэрлэх журам”-ыг баримталж Захиргааны хэрэг хянан шийдвэрлэх ажиллагааны өмнөх урьдчилан шийдвэрлэх ажиллагааг явуулах, Салбар зөвлөлийн тогтоолын хэрэгжилтийг хангаж ажиллах;

 Энэхүү зөвлөмжийн дагуу тусгай төлөвлөгөө гаргаж хэрэгжүүлэх ажлыг зохион байгуулан хэрэгжилтийг заалт бүрээр хагас, бүтэн жилийн тайланд хавсаргаж Төрийн албаны зөвлөлд ирүүлэх нь зүйтэй.

ТӨРИЙН АЛБАНЫ ЗӨВЛӨЛИЙН

АЖЛЫН АЛБА